Okresná prokuratúra Banská Bystrica 
Partizánska cesta 1, 975 63 Banská Bystrica 1

Sp. zn. : 3 Pv 403/13/6601	Banská Bystrica, 10.12.2013
EEČ : 2-45-267-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	v období  od mesiaca január 2013 do súčasnej doby si riadne neplnil zákonnú vyživovaciu povinnosť voči maloletým deťom XXXXX, nar. XXXXX, Bibiane Kuklicovej, nar. XXXXX, XXXXX, nar. XXXXX, XXXXX, nar. XXXXX, napriek tomu, že táto mu vyplývala priamo zo zákona o rodine, podľa ktorého mal  prispievať na výživu štyroch maloletých detí výživným vo výške 100,- € mesačne na každé dieťa zvlášť vždy do 10. dňa v mesiaci vopred  do rúk matky XXXXX, nar. 09.12.1976,  bydliskom XXXXX, XXXXX, pričom vychádzajúc z jeho schopností, možností, z výšky čistého mesačného zárobku, z výšky životného minima na jednu dospelú osobu, ako aj z  potreby detí, mohol v období od januára 2013 do súčasnej doby,  prispievať výživným spolu na všetky štyri deti  v mesiaci január 2013 sumou  47, -€, v mesiacoch február až jún mohol prispievať výživným  v plnej výške  400,- €, v mesiaci júl  v sume  21,- €, v mesiaci august  v sume 21,- €, v mesiaci september v sume 6,91 €, v mesiaci október a november v plnej výške   400, -€  a za uvedené obdobie  dlhoval na výživnom  do rúk matky XXXXX, celkovú sumu 1.567,- €, 

celkový dlh na výživnom bol v danom prípade posúdený aj samostatne v rámci vyriešenia predbežnej otázky podľa § 7 ods. 1 Tr. por. 

lebo zanikla trestnosť činu

Odôvodnenie:
	Uznesením vyšetrovateľky OR PZ, OKP XXXXX ČVS:ORP - 600/1-OVK-BB-2013 z 15.08.2013 bolo podľa § 199 ods. 1 Tr. por. začaté trestné stíhanie za prečin zanedbania povinnej výživy podľa § 207 ods. 1, ods. 3 písm. b/ Tr. zák. a dňa 11.11.2013 bolo za uvedený prečin podľa § 206 ods. 1 Tr. por. vznesené obvinenie  XXXXX, nar. XXXXX, na tom skutkovom základe, ako bolo uvedené vo výrokovej časti uznesenia. 

	Po skončení skráteného vyšetrovania vyšetrovateľka PZ  predložila na tunajšiu okresnú prokuratúru spisový materiál s návrhom na zastavenie trestného stíhania podľa § 215 ods. 1 písm. h/ Tr. por. 

	V priebehu skráteného vyšetrovania boli  vypočutí  obv. XXXXX, svedkyňa - poškodená XXXXX, svedkyňa XXXXX, pričom do spisového materiálu boli zabezpečené aj príslušné listinné dôkazy.  

	Z výpovede obv. XXXXX  vyplývalo, že si je vedomý vyživovacej povinnosti voči štyrom maloletým deťom. Uviedol, že s matkou detí XXXXX uzatvorili dohodu o výživnom, ktorá bola spísaná pred notárom a podľa ktorej mal každý mesiac prispievať na každé dieťa  zvlášť sumou po 100,- €   vždy do 10. dňa v mesiaci vopred do rúk matky. V zmysle dohody platil výživné až do januára 2013, kedy ostal nezamestnaný.  O tom, kedy platil výživné a v akých sumách sa vyjadril zhodne  s matkou detí.  

	Zo spisového materiálu vyplývalo, že 25.11.2013 okrem bežného výživného zaplatil  aj časť dlhu z omeškaného výživného  a dňa 28.11.2013 zaplatil priamo do rúk  XXXXX sumu 867,- €.

	Svedkyňa - poškodená XXXXX uviedla, že  jej bývalý druh XXXXX prestal riadne plniť vyživovaciu povinnosť na štyri maloleté deti od januára 2013.  Vyživovacia povinnosť mu vyplývala priamo zo zákona o rodine a tiež aj  z písomne uzavretej dohody pred notárom, pretože výživné na deti nebolo určené rozhodnutím súdu.  Podľa tejto dohody sa zaviazal prispievať na každé dieťa zvlášť výživným v sume po 100,- € mesačne, resp. vždy do 10. dňa v mesiaci vopred do jej rúk.  Prvé výživné zaplatil 16.04.2013 a to  sumu 400,- €,  25.05.2013 sumu 350,- €, 14.06.2013 sumu 200,- €, 15.07.2013 sumu 100,- €, 17.08.2013 sumu 50,- €, 16.09.2013 sumu 130,- €, 20.9.2013 sumu 50,- €, 27.09.2013 sumu 70,- €, 06.10.2013 sumu 50,- €, 13.10.2013 sumu 70,- €, 189.10.2013 sumu 70,- €, 25.10.2013 sumu 60,-€, 08.11.2013 sumu 80,- €, 15.11.2013 sumu 100,-€, 22.10.2013 sumu 100,- €,  a dňa 25.11.2013 sumu 500,- €. Uvedené výživné rozdelila rovnakým dielom na všetky štyri deti. 

	Svedkyňa - poškodená XXXXX vo výsluchu 29.11.2013 uviedla, že obv. XXXXX si vyrovnal dlh na omeškanom aj bežnom výživnom na všetky štyri deti spolu vo výške 867,- € dňa 28.11.2013. V súčasnosti  do jej rúk obvinený nedlhuje žiadnu sumu  a na výživnom  mala dlh v celom rozsahu vyrovnaný. 

	Bolo zistené aj to, že čin nemal trvalo nepriaznivé následky. 

	Prečinu zanedbania povinnej výživy podľa § 207 ods. 1, ods. 3 písm. b/ Tr. zák. sa dopustí ten, kto najmenej tri mesiaci v období  dvoch rokov neplnil čo aj z nedbanlivosti zákonnú povinnosť vyživovať alebo zaopatrovať iného, pričom čin spáchal závažnejším spôsobom konania. 

	Závažnejší spôsob konania v zmysle ust. § 138 písm. j/ Tr. zák. bol v danom prípade daný tým, že obvinený páchal trestný čin na viacerých osobách. 

	Podľa § 86 ods. 1 písm. a/ Tr. zák. trestnosť činu zaniká aj vtedy, ak ide o trestný čin zanedbania povinnej výživy podľa § 207,  ak trestný čin   nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	Preto som rozhodla tak, ako je vyššie uvedené. 

Poučenie:
 Proti tomuto uzneseniu je prípustná sťažnosť, ktorú možno podať do troch dní od jeho oznámenia prostredníctvom tunajšej okresnej prokuratúry. O sťažnosti rozhodne prokurátor Krajskej prokuratúry v Banskej Bystrici.  Sťažnosť má odkladný účinok. (§ 185 a nasl. Tr. por.)

JUDr. Danica Hrabáčová
prokurátorka